CELEX: 32016R1390
Language: bg
Date: 2016-08-17 00:00:00
Title: Регламент (ЕС) 2016/1390 на Комисията от 17 август 2016 година относно отказ за разрешаване на здравна претенция за храни, която се отнася до развитието и здравето на децата (Текст от значение за ЕИП)

18.8.2016   
            
            
               BG
            
            
               Официален вестник на Европейския съюз
            
            
               L 223/58
            
         РЕГЛАМЕНТ (ЕС) 2016/1390 НА КОМИСИЯТА
   от 17 август 2016 година
   относно отказ за разрешаване на здравна претенция за храни, която се отнася до развитието и здравето на децата
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1924/2006 на Европейския парламент и на Съвета от 20 декември 2006 г. относно хранителни и здравни претенции за храните (1), и по-специално член 17, параграф 3 от него,
   като има предвид, че:
   
               (1)
            
            
               В Регламент (ЕО) № 1924/2006 се предвижда, че здравните претенции за храните са забранени, освен когато са разрешени от Комисията в съответствие с посочения регламент и са включени в списък на разрешените претенции.
            
         
               (2)
            
            
               В Регламент (ЕО) № 1924/2006 се предвижда също, че заявленията за разрешаване на здравни претенции се подават от стопанските субекти в хранителната промишленост до националния компетентен орган на държавата членка. Националният компетентен орган препраща валидните заявления на Европейския орган за безопасност на храните (ЕОБХ), наричан по-долу „Органът“.
            
         
               (3)
            
            
               След като получи заявление, Органът незабавно информира останалите държави членки и Комисията за него и се произнася със становище по съответната здравна претенция.
            
         
               (4)
            
            
               Комисията се произнася относно разрешаването на здравните претенции, като взема предвид становището на Органа.
            
         
               (5)
            
            
               След подаването на заявление от страна на Vifor Ltd по силата на член 14, параграф 1, буква б) от Регламент (ЕО) № 1924/2006 Органът трябваше да се произнесе със становище по здравна претенция относно въздействието на Equazen eye q® върху способността за учене (Въпрос № EFSA-Q-2014- 00462 (2)). Предложената от заявителя претенция беше формулирана, както следва: „Equazen eye q® (в състав EPA:DHA:GLA в съотношение 9:3:1) подобрява способността за четене и свързаните с нея когнитивни функции у децата“.
            
         
               (6)
            
            
               На 13 октомври 2015 г. Комисията и държавите членки получиха научното становище на Органа, който стигна до заключението, че не е установено наличието на причинно-следствена връзка между консумацията на Equazen eye q® (комбинация от EPA, DHA и GLA в съотношение 9:3:1) и подобряването на способността за четене при децата. Съответно, тъй като здравната претенция не отговаря на изискванията, посочени в Регламент (ЕО) № 1924/2006, не следва тя да бъде разрешена.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Посочената в приложението към настоящия регламент здравна претенция не се включва в списъка на Съюза на разрешените претенции, посочен в член 14, параграф 1 от Регламент (ЕО) № 1924/2006.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 август 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 404, 30.12.2006 г., стр. 9.
   
      (2)  Бюлетин на ЕОБХ (The EFSA Journal), 2015 г.; 13(10):4251.
   
      ПРИЛОЖЕНИЕ
      
         Отхвърлена здравна претенция
      
      
                  Заявление — съответни разпоредби на Регламент (ЕО) № 1924/2006
               
               
                  Хранително вещество, вещество, храна или категория храна
               
               
                  Претенция
               
               
                  Номер на становището на ЕОБХ
               
            
                  Здравна претенция по член 14, параграф 1, буква б), която се отнася до развитието и здравето на децата
               
               
                  Equazen eye q®
                  
               
               
                  Equazen eye q® (в състав EPA:DHA:GLA в съотношение 9:3:1) подобрява способността за четене и свързаните с нея когнитивни функции у децата.
               
               
                  Q-2014-00462